CENE SIROVINA ne prestaju da divljaju, kraj poskupljenjima ni na vidiku\n22/03/2022 | 14:20\nCene sirovina i materijala na svetskom tržištu rastu iz dana u dan, a poskupljenjima izgleda nema kraja i može se očekivati da će rasti i narednom periodu.\nTo sve zadaje glavobolju mnogim kompanijama u Srbiji, a sektori koji u procesu proizvodnje pretežno koriste sirovine i repromaterijale čija cena na svetskom tržištu poslednjih nedelja značajno raste poput metala, prirodnog gasa, energenata i đubriva – posebno najviše trpe.\nU narednom periodu, nažalost, može se očekivati viša nabavna cena ruda metala koje se koriste kao sredstvo u procesu proizvodnje u sektoru rudarstva, građevinarstva, metalske industrije.\nTrenutna kriza je “opšteg” karaktera i da ne pogađa samo određeni sektor privrede, već je njen efekat znatno obuhvatniji i globalni, objašnjavaju za BIZLIfe u Privrednoj komori Srbije.\nUkoliko bi se kriza u Ukrajini produbila na duži rok, gotovo je izvesno da bi to moglo imati velike posledice po naše proizvođače, čiji bi troškovi proizvodnje tada biti neuporedivo viši pa bi se postavilo pitanje opravdanosti poslovanja, navodi Nikola Ranković iz Centra za strateške analize, analitiku, planiranje i publikacije u PKS.\nNedostatak sirovina veliki problem\nNavodi da je određeni broj kompanija privremeno “korigovao svoje proizvodne aktivnosti “ budući da ima problem sa nedostatkom sirovina te da to predstavlja veliki rizik i u narednom periodu.\nU prilog stabilnosti i normalizacije poslovnog okruženja ne ide ni pooštravanje odnosa na relaciji Zapad-Rusija, pa najavljeni novi paket sankcija preti da samo dodatno oteža poslovanje naših kompanija, kao i njihov pristup ovom tržištu.\nKako je i zašto došlo do ovolikog skoka cena?\nSkok cena na svetskim berzama posledica je poremećaja u globalnim lancima snabdevanja, odnosno neusklađenosti ponude i tražnje, što za Srbiju predstavlja problem uvoznog karaktera (takozvani efekat prelivanja).\nSituacija je praktično nepredvidiva i na kratak rok, ukazuje sagovornik BIZLife.\nU jednom preduzeću u Beogradu koje se bavi proizvodnom izolatora i izolacionog materijala požalili su se ovih dana na cenu lima, pa su bili prinuđen da nabave veće količine, dok ih ima, a i zbog toga što je izgledno da bih ih naredna nabavka koštala znatno skuplje. To sve stvara dodatne nepredviđene troškove u poslovanju..\nU prethodnim nedeljama zabeležen je pik gotovo svih referentnih roba na svetskim tržištima, počev od nafte, preko žitarica pa do metala.\nPrema podacima PKS, od početka godine, do danas, cena nafte je povećana za oko 50 odsto, a cena prirodnog gasa za oko 30 odsto. Kada je reč o metalima, najviše je povećana cena nikla za oko 52 procenta, a ruda gvožđa i aluminijum beleže rast cene od oko 25 odsto od početka godine.\nKod žitarica je situacija još izraženija, cena pšenice je napredovala za oko 45 odsto, a kukuruza i soje za oko 25 odsto.\nS obzirom da je Srbija značajan proizvođač i izvoznik žitarica u ovom delu Evrope i da je samostalna u snabdevanju na domaćem tržištu, ne treba očekivati da dođe do bilo kakvog vida nestašica ili prekida u snabdevanju pomenutim proizvodima na domaćem tržištu, kaže Nikola Ranković.\nŠta je sa onima koji posluju na tržištima Rusije, Ukrajine, Belorusije?\nMuku muče i kompanije koje posluju ili sirovine i repromaterije određenim delom nabavljaju iz Rusije, Ukrajine i Belorusije.\nUkoliko bi se kriza u Ukrajini produbila na duži rok, gotovo je izvesno da bi to moglo imati velike posledice po naše proizvođače, čiji bi troškovi proizvodnje tada biti neuporedivo viši pa bi se postavilo pitanje opravdanosti poslovanja, ističu u PKS.\nVeliki broj kompanija je sada prinuđene na druge poslovne strategije, koje podrazumevaju pronalazak alternativnih tržišta što je proces koji nije moguće realizovati u kratkom vremenskom roku, ili na privremeno odlaganje poslovnih aktivnosti ukoliko se politička situacija u relativno bliskoj budućnosti normalizuje, što u ovom trenutku nije realan scenario.\n“Na tržišta Rusije, Ukrajine i Belorusije u 2021. godini robu je izvozilo ukupno oko 1.200 kompanija, koje su sada prinuđene na alternativne trase pristupa ruskom tržištu, što u velikoj meri povećava transportne troškove.Srbija u Rusiju izvozi oko 850 miliona evra robe godišnje, što je sada pod velikim upitom. Srpskim izvoznicima ne pogoduje ni velika devalvacija ruske rublje prema evru, uvoz ruskih kompanija je sada znatno skuplji, pa je naša roba sada manje cenovno konkurentna domaćim proizvođačima.”, ističe Ranković.\nOhrabruje što su kompanije iz prehrambenog sektora, konkretno proizvođači voća, već duže vreme razmatrali mogućnosti alternativnih tržišta na koja su se u međuvremenu i preorijentisali, ali ne samo zbog trenutne političke situacije već i zbog drugih poslovnih razloga, kaže predstavnik PKS.\nKompanija LG veliki pobednik ovogodišnje Red Dot Award


AmCham budno prati razvoj epidemiološke situacije i prilagođava joj se, kako bi se pre svega sačuvalo zdravlje zaposlenih, njihovih porodica i društva u celini. Stoga je ovaj događaj, prvobitno planiran uživo, u potpunosti održan online, te je diskusija vođena u oba pravca: povratak u kancelarije i povratak na rad od kuće.\nIvana Karanović, novoizabrana predsedavajuća AmCham-ovog HR Foruma i rukovodilac za razvoj u obrazovanje u Karanović i partneri je otvarajući panel predstavila agendu radne grupe za naredne dve godine. Neke od najvažnijih tema kojima će se HR Forum baviti su korporativna kultura, lojalnost zaposlenih, odnosi u preduzeću, i sistem stalnog obrazovanja. Karanović pozvala je sve AmCham kompanije članice da se priključe AmChamps programu i najavila da HR Forum planira da napravi sličan program i za srednjoškolce.\nPanelisti su bili: Jovana Anđelić, HR direktorka u kompaniji Metro Cash & Carry, Ana Lukač, HR business partner u Mlekari Šabac, Ivana Paunović, Employee Experience Manager u kompaniji Nordeus, i Evica Kuč, Employee Experience Manager u OTP Banci. Paenelistima su se ispred AmChama odbora za radno pravo priključili Dragana Bajić, predsedavajuća Odbora i Aleksandar Petrović, potpresedavajući Odbora, kako bi odgovorili na pravna pitanja u vezi sa temom panlea. Panel diskusijom moderirala je Sanja Miladinović, potpredsedavajuća HR Foruma i Talent Aquisition Manager u PepsiCo.\nImajući u vidu industrije iz kojih dolaze, panelisti su istakli različita iskustva i modeli organizacije posla u okolnostima različitih talasa virusa Covid-19, i izazove u praćenju angažovanja zaposlenih u hibridnom režimu rada. Naglašeno je da su, iako je rad od kuće bio moguć i pre pandemije, kompanije odgovorom nove okolnosti razvile čitav set načina za organizaciju online kroz ubrzano digitalizaciju ne samo komunikacije veći i poslovnih procesa.\n„Prioritet kompanija tokom pandemije bio je da očuvamo sva radna mesta. U skladu sa tim, pokušavamo da nađemo adekvatno rešenje za postizanje dobrih performansi zaposlenih, kao i praćenje angažovanja zaposlenih u okviru pomenutog hibridnog režima.“, istakla je Jovana Anđelić.\nKada je reč o pitanju da li poslodavci zahtevaju od zaposlenih potvrdu o vakcinaciji ili negativan test prilikom uživo susreta i rada iz kancelarije, panelisti u većini slučajeva ističu da do sada to nije bila praksa, ali da razmatraju tu opciju. „Kada zaposleni dolaze na posao, do sada nismo tražili potvrdu o vakcinaciji ili negativan antigenski test. Ipak, tokom leta smo kao kompanija organizovali niz uživo okupljanja, i tada smo od gostiju tražili pomenute dokaze“, istakla je Evica Kuč.\nZa integralni video snimak sa događaja pratite ovaj link.


Šoštar: Partizan na Jadranu uz Zvezdu i Vošu 2 Podeli Podeli na facebook Podeli na twitter Podeli na viber Pošalji na mail\n21.04.2011. / 14:12\nPredsednik Upravnog odbora Partizana Aleksandar Šoštar izjavio je da su crno-beli spremni da zaigraju u regionalnoj Jadranskoj ligi već sledeće sezone.\nŠoštar je napomenuo da će jedini uslov najtrofejnijeg srpskog kluba za učešće u tom takmičenju biti garancija da će preostala dva zainteresovana naša predstavnika, Crvena zvezda i Vojvodina, moći da nastupe u sezoni 2011/2012.\n"Smatramo i dalje da je interes srpskog vaterpola da u Jadranskoj ligi imamo tri predstavnika", poručio je Šoštar.\nPrvi čovek Partizana smatra da, i pored najave pristupanja srpskih klubova takmičenju u kome se nadmeću timovi iz Hrvatske, Crne Gore i Slovenije, pozicije regionalne Evrointer lige nisu ugrožene.\n"Naš cilj ostaje da to takmičenje postane prvo u svetu vaterpola koje može da pokrije troškove sopstvenog postojanja", naglasio je Šoštar i dodao da su za očuvanje te lige zainteresovani rumunska Oradea, najbolji slovački klubovi i klubovi iz Mađarske koji nisu izborili plasman u Evrokupove.\nKomentarišući rezultate Partizana u dosadašnjem delu sezone, Šoštar je rekao da je plasmanom na završni turnir Evrolige, klub ispunio ambicije.\n"Sada smo došli u situaciju da se borimo za neke druge, mnogo veće ciljeve", zaključio je Šoštar.


Srbija i RS potpisale izjavu o projektu HES „Gornja Drina“ - 13.11.2020, Sputnik Srbija\nSrbija i RS potpisale su u Banjaluci zajedničku izjavu u cilju realizacije projekta HES „Gornja Drina“, a predsednica Vlade Srbije Ana Brnabić je poručila da će... 13.11.2020, Sputnik Srbija\n17:36 13.11.2020 (Osveženo: 14:24 13.07.2021)\n© Tanjug / Dimitrije GolMost "Bratoljub"\nSrbija i RS potpisale su u Banjaluci zajedničku izjavu u cilju realizacije projekta HES „Gornja Drina“, a predsednica Vlade Srbije Ana Brnabić je poručila da će se u 2021. godini u punom intenzitetu videti kako izgleda kada Srbija i RS zajedno rade.\nIzjavu su potpisali premijerka Brnabić i predsednik Vlade RS Radovan Višković.\nBrnabićeva je istakla da će Srbija i RS imati dva velika strateška projekta, jedan je hidroelektrana „Buk Bijela“, koji je samo prva faza većeg projekta koji će u narednim godinama uključivati i hidroelektranu Foča i hidroelektranu Paunci ukupne investicije od oko 520 miliona evra, a drugi je aerodrom Trebinje.\nOna je istakla da su rebalansom budžeta za 2020. godinu opredeljena sredstva za aerodrom Trebinje u iznosu od 30 miliona evra za eksproprijaciju zemljišta i pripremne radove, a da će Vlada Srbije predložili da se u budžetu za 2021. godinu opredeli oko 51 milion evra za dalju izgradnju.\n„Cilj je da završimo 2022. godine i da tada imamo letove“, rekla je srpska premijerka.\nOna je napomenula da će iduća godina biti kruna saradnje sa RS od 2014. godine i poručila da će Srbija ostati posvećena specijalnim vezama sa RS.\nNajavila je i novu zajedničku sednicu Vlade Srbije i RS kada se situacija sa korona virusom bude poboljšala.\nGovoreći o hidroelektrani „Buk Bijela“, premijer RS Višković je naveo da danas potpisana izjava predstavlja korak do realizacije projekta i da ga zajedno realizuju EPS i Elektroprivreda RS.\nVišković kaže da je rok za izgradnju šest godina i da je ukupna snaga centrala 180 megavata.\n„RS u ovom momentu ide sa 49 odsto, Srbija sa 51 odsto“, rekao je Višković i zahvalio predsedniku Srbije Aleksandru Vučiću, kao i premijerki Ani Brnabić, srpskom članu Predsedništva BiH Miloradu Dodiku i predsednici RS Željki Cvijanović na istrajavanju da se projekat realizuje.\nOn je istakao da će građani imati izuzetno značajnu i veliku korist od projekta, navodeći da se radi o zelenoj energiji koji će i Srbiji i RS omogućiti ekonomski rast.\n„Mnogi su osporavali ovaj projekat, nisu verovali, ali danas šaljemo poruku da nisu u pravu i da je RS zajedno sa Srbijom spremna da gradi velike infrastrukturne projekte“, poručio je Višković, prenosi Tanjug.\nUkazao je da će 2021. godina biti posebno značajna za izgradnju velikih infrastrukturnih projekata Srbije i RS.\n„Veoma brzo ćemo krenuti u izgradnju dela autoputa od Rače prema Bijeljini, tu je HES Gornja Drina, kao i aerodrom Trebinje. To su veoma značajni projekti“, istakao je Višković.


Miljana Vranic\t 06.04.2021. 15:15h 15:24h\n- Jako sam ponosna na moju zemlju jer građani imaju mogućnost da biraju koju će vakcinu da prime. U Austriji ima jedna ili dve vrste vakcina i nema mogućnosti da građani biraju sami koju će da prime i to nema za sve - ispričala je Božinović za Tanjug.\n- Veoma je bitno da se u što većem broju vakcinišemo kako bi što pre prebrodili ovu pandemiju i da što pre krenemo da živimo "normalan" život - kazala je Božinović.\nBožinović se osvrnula i na današnju posetu predsednika Vučića Rudnoj glavi.\nMeštani su jako ponosni što je predsednik danas došao u Rudnu glavu da se vakciniše i već su svi zainteresovaniji za vakcinu, već danas se veliki broj prijavio, a i od ranije su svesni opasnosti koji virus korona nosi - kaže Božinović.\nNAGLI SKOK KORONA BROJKI: Danas više od 4.000 novozaraženih, preminulo 40 pacijenata\nPAKAO NA GRANICAMA ZA TERETNJAKE: Kamioni na Šidu čekaju do 10 sati, Horgošu 6, a na Batrovcima pet FOTO\ndrzavljanka AustrijeRudna glavamestanidocekSrbijaAleksandar Vucicvakcinacijaponos


Stojanović za MH: DNS i SPS su silom prilika u opoziciji i zato nemaju povjerenje građana\nPočetna / Stojanović za MH: DNS i SPS su silom prilika u opoziciji i zato nemaju povjerenje građana\n1. Marta 2022. 8:35\nTomica Stojanović / foto infoBIJELJINA\nČlan Predsjedništva SDS, Tomica Stojanović, smatra da učešće DNS i SPS u opozicionom bloku nije odlučujuće za pobjedu opozicije nad aktuelnim režimom na predstojećim izborima u Srpskoj.\nStojanović za Moju Hercegovinu, između ostalog, tvrdi da neiskrenost prema građanima svima u opoziciji može nanijeti više štete nego koristi, te da se sa strankama Nenada Nešića i Gorana Selaka, prema njegovim riječima, može razgovarati samo na iskrenim političkim principima i kroz “neku vrstu političke katarze koju pomenute partije moraju proći u svom opozicionom radu”.\n“S jedne strane, za ozbiljan izborni rezultat i sigurnu pobjedu potrebna je široka opoziciona koalicija. S druge strane, navedene političke partije su se, u neku ruku, silom prilika, a ne političkim programom, našli u opoziciji i smatram da nemaju povjerenje građana kao autentična i iskrena opozicija. Zbog toga njihovo učešće u opozicionom bloku ne može biti odlučujuće u pobjedi nad režimom SNSD-a i Miloradom Dodikom”, kaže Stojanović za naš portal.\nŠto se tiče izbora kandidata SDS za jednu od inokosnih funkcija (predsjednik RS i srpski član Predsjedništva BiH), odnosno na naše pitanje zašto najveća opoziciona stranka u Srpskoj još nije završila taj posao, Stojanović odgovara da “donošenje jedne tako važne odluke ima veliku težinu”.\n“To je uvijek zahtijevalo veliki broj diskusija unutar stranke, istraživanja javnog mnjenja, razgovore sa koalicionim partnerima, kao i odlučivanje ko od mogućih kandidata može na sveobuhvatniji način da građanima predstavi i iznese program SDS-a. Naročito u ovom političkom trenutku ta odluka ima dodatnu težinu, jer smatramo da su ovi izbori najbitniji za Republiku Srpsku od njenog osnivanja. Treba da se odredi hoće li Srpska postati ozbiljna država, sa razvijenim nezavisnim institucijama, ili interesni plijen jedne političke partije i jedne porodice”, kaže Stojanović.\nOn, između ostalog, dodaje i to da kritika postojeće vlasti ne smije da bude jedini vid političke borbe opozicije u Srpskoj, te da je SDS, na nedavnoj sjednici Glavnog odbora stranke, usvojio političku platformu koja, kako tvrdi, sadrži plan “za sveukupni preporod Republike Srpske, kao i konkretna rješenja u svim oblastima života građana”.\n“Navedena platforma će u toku ovog mjeseca biti predstavljena građanima i, nadamo se, pokazati da SDS zna kako da donese bolje sutra Republici Srpskoj nakon odlaska SNSD-a u političku istoriju”, kaže Stojanović.\nNa pitanje postoji li način da se opozicioni poslanici izbore za ravnopravniji status u Narodnoj skupštini RS, budući da se pojedini poslanici, poput Nebojše Vukanovića, u posljednje vrijeme čak i nasilno udaljavaju sa sjednica, Stojanović odgovara da je jedino rješenje hitna promjena aktuelnog Poslovnika o radu Narodne skupštine.\n“Tim Poslovnikom se uskraćuju elementarna prava narodnih poslanika. Inače, sve prethodne izmjene Poslovnika išle su na štetu narodnih poslanika jer im se smanjuje vrijeme diskusije, bez obzira da li diskutuju u ime kluba ili kroz repliku i krivi navod ukazuju na određene stvari. Pored toga, često se dešava da na posebnim sjednicama samo jedan ili dva poslanika imaju pravo da diskutuju u vremenu od deset minuta, dok neki drugi imaju mogućnost da pričaju i sat vremena. Da podsjetim, narodni poslanici izabrani su od strane naroda i upravo su oni dužni da učestvuju u raspravama u Narodnoj skupštini. Nasilno udaljavanje sa sjednica je klasično pokazivanje sile nad poslanicima opozicije i to zbog besmislenih stvari, kao i želje predsjedavajućih na Skupštini da pokažu da su oni vlast i sila”, zaključuje Stojanović.\nOznakedns Izbori sds SPS Tomica Stojanović


Premijer Dritan Abazović (prvi slijeva), ministri i direktor UPC obišli su Slobodnu carinsku zonu Luke Bar gdje je država oduzela više desetina miliona eura vrijednu zalihu duvanskih proizvoda bez akciza, 14. maj, 2022.\nŠverc cigareta preko luke Bar je klinički mrtav - ocijenio je premijer Crne Gore Dritan Abazović 14. maja povodom akcije u Slobodnoj zoni Luke Bar gdje je počela zapljena oko 145.000 paketa cigareta.\nVrijednost cigareta se procjenjuje na više desetina miliona eura.\n"Ovo nikada nije bio državni posao, to je velika prevara koja se plasirala. Mi danas završavamo sa ovim procesom. Počinje proces transporta koji će trajati nekoliko dana. Kao što smo obećali, izborićemo se sa svim vidovima kriminala i mafije", rekao je Abazović.\nAbazović, ministar finansija Aleksandar Damjanović, ministar unutrašnjih poslova Filip Adžić, ministar bez portfelja Zoran Miljanić i direktor Uprave prihoda i carina (UPC) Rade Milošević prisustvovali su ovoj akciji.\nAbazović je rekao i da je njihova namjera da postave zakonsku infrastrukturu i cigarete prodaju i pare upumpaju u budžet.\nOduzeta roba u Baru, 14. maj 2022.\nSlobodna zona u Luci Bar godinama je označavana kao mjesto šverca cigareta na čiji obim su ukazivali britanski zvaničnici.\nSamo preko Luke Bar se svake godine prokrijumčari više od dvije milijarde cigareta koja dospijevaju na tržišta Evrope, izjavila je ambasadorka Velike Britanije u Crnoj Gori Karen Medoks 23. marta na sastanku direktora carinskih službi regiona u Budvi.\nOna je istakla da procjene govore da šverc cigareta košta ekonomije Zapadnog Balkana više od 300 miliona eura izgubljenih prihoda godišnje.\nŠverc, koji je počeo početkom devedesetih, odvijao se uglavnom preko Jadrana, prema Italiji, čije je tužilaštvo otvorilo istragu, kojom je bilo obuhvaćeno petnaestak imena iz Crne Gore i Italije, među kojima i Milo Đukanović.\nItalijansko tužilaštvo predmet protiv Đukanovića arhiviralo je 2008. godine, a kasnije i za ostale.\nIz Demokratske partije socijalista predsjednika Mila Đukanovića, koja je vladala tri decenije, sve do avgusta 2020, godinama su tvrdili je da je u pitanju tranzit cigareta.


Mediji | Moj Kiosk Group\nMoj Kiosk Group u brojevima\nVeliki odziv kompanija za pružanje pomoći ugroženima\nDomaće i strane kompanije nastavile su danas da doniraju novčanu i drugu neophodnu humanitarnu pomoć ugroženima u poplavama u Srbiji.\nBanka Poštanska štedionica donirala je pet miliona dinara ugroženom stanovništvu a, pored finansijske pomoći, kako saopštavaju, ta banka pomaže i tako sto ne naplaćuje naknade za uplate na račune za pomoć nastradalima u poplavi.\nZaposleni u Galenici su završili akciju prikupljanja humanitarne pomoći za ugrožene od poplava, u organizaciji sindikata Nezavisnost i Samostalnog sindikata. Prikupljeno je 50 većih kutija kvalitetne robe prema spisku koji je toj kompanij dostavio Crveni krst Zemuna. Prikupljeno je, između ostalog, sedam vecih kutija bebi hrane i opreme, šest većih kutija konzervirane hrane, pet kutija higijenskih preparata, šest kutija sredstava za dezinfekciju i razne kućne hemije, 10 kutija obuće i odeće, dve kutije veša i čarapa, pet kutija pelena i uložaka i jedna kutija igračaka za decu, navodi se u saopštenju.\nGalenika je spremila i tri kombinovana paketa za tri porodice radnika te kompanije koja su raseljena, i ta pomoć će im biti danas uručena. Galenika je uputila i lekove i preparate u vrednosti od 4,5 miliona dinara, a narednih dana će biti doneta i odluka o dodatnoj uplati određenih finansijskih sredstava iz zarada zaposlenih.\nKineska kompanija Huavei Tehnolodžis (Huawei Tećnologies), jedna od vodećih u IKT sektoru u svetu, izdvojila je tri miliona dinara za pomoć najugroženijima u poplavama.\n"Nadamo se da će donacija Huaveija značiti ljudima koji su ostali bez krova nad glavom i kojima je trenutno svaki vid pomoći od izuzetnog značaja. Društvena odgovornost svakog od nas ko posluje u Srbiji nalaže da u skladu sa svojim mogućnostima maksimalno pomogne zajednici da prebrodi ovaj težak period", rekao je generalni menadžer kompanije Huavei, Vei Venjuan (Wei Wenyuan).\nSberbanka Srbije je za stanovništvo sa poplavljenih područja obezbedila hranu za bebe, konzerviranu hranu i sredstva za higijenu u vrednosti od 2,5 miliona dinara. Ovaj kontigent robe će biti isporučen Crvenom krstu na lokaciju na kojoj je trenutno najpotrebniji.\nSberbanka Srbije je ukinula naknadu na sve uplate i prenose sredstava na račune za pomoć nastradalima u poplavama i otklanjanja posledica poplava.\nGrađani mogu da izvrše uplate na račun Crvenog krsta Srbije: 20520581839, poziv na broj 60033550000, i na namenski račun Vlade Republike Srbije: 840354672189, sa svrhom uplate: za otklanjanje vanrednih okolnosti poplave, kao i na račun grada Beograda i Sekretarijata za finansije: 840-744141843-14, model 97, poziv na broj: 39-501-04, navodi se u saopštenju te banke.\nKompanija Centro Štampa Holding (MOJ KIOSK Štampa, Centrosinergija, Centrologistika) izdvojila je pomoć za ugrožene od dva miliona dinara, od kojih je milion dinara upotrebljeno za kupovinu džakova koji su trenutno najpotrebniji, a drugi deo od milion dinara je donacija u proizvodima.\nTa kompanija je ustupila i svoja vozila za prevoz humanitarne pomoći. Neophodna pomoć u vidu odeće, namirnica i novčanih sredstava stiže i od zaposlenih u Centro Štampa Holdingu.\nKompanija MOL Srbija uputila je donaciju od dva miliona dinara Vladi Srbije, a donacija se sastoji se od milion dinara u gorivu, i novčanog iznosa iste visine koji će biti iskorišćen za saniranje posledica velikih poplava.\n"Kompanija MOL Srbija saoseća sa svim građanima u ovim teškim danima i podržava sve državne organe u naporima da situaciju reše na najbolji mogući način. MOL Srbija će nastaviti da pažljivo prati razvoj događaja na terenu kako bi pružila pomoć i podršku onima kojima je to najpotrebnije", izjavila je generalna direktorka kompanije, Bjanka Vasilescu.\nPreduzeće za proizvodnju, transport i trgovinu "Ineks Morava" iz Niša uplatilo je na račun Vlade Srbije milion dinara pomoći ugroženima, kao i Industrija grdajevinskog materijala "Mladost" iz Leskovca, koja je takođe uplatila milion dinara na račun Vlade Srbije za pomoć ugroženima, saopšteno je iz tih preduzeća.\nU saradnji sa Crvenim krstom Srbije u svim objektima METRO Cash & Carry u Srbiji od danas su postavljeni punktovi za prikupljanje pomoći za nastradale od poplava. Kupci i radnici Metroa će na ovim punktovima moći da doniraju najpotrebnije stvari: vodu, sredstva za higijenu, hranu, posteljinu, igračke... a sva prikupljena pomoć istog dana će biti poslata u magacin Crvenog krsta, a odatle prihvatnim centarima.\nPunktovi su formirani u svim objektima Metroa u Beogradu, Novom Sadu, Nišu, Subotici, Kragujevcu, Užicu, Požarevcu i Šapcu.\nKompanija AVIA International otvorila je, preko firme Petrobart, poseban račun na koji će članice ovog jedinog brenda nezavisnih naftnih kompanija iz 13 zemalja Evrope, od danas uplaćivati pomoć žrtvama katastrofalnih poplava u Srbiji.\nNa poziv kompanije Petrobart, nosioca franšize ovog brenda za tržište jugoistočne Evrope, AVIA International je odmah preko telekonferencije podržala apel i pozvala svojih 80 kompanija članica da upute pomoć Srbiji.\nKompanija Petrobart je već kao prvu pomoć donirala jednu cisternu sa gorivom vrednosti pet miliona dinara vojsci Srbije.\nAutorska prava 2015 Moj Kiosk Group. Sva prava zadržana.


Predsjednik Republike Srpske Željka Cvijanović smatra da je danas svečano otvoreni novi objekat u Banjaluci, u koji su smještane Policijska stanica Lauš, te prostorije mjesnih zajednica Lauš 1 i 2, dokaz snage i odgovornosti republičkih i lokalnih vlasti za rješavanje problema građana.\n- Zadovoljstvo mi je što smo u prilici da otvorimo ovaj značajan objekat i pokažemo da smo u stanju da realizujemo projekte zajedno, kroz saradnju lokalne zajednice i Vlade Republike Srpske, u ovom slučaju Ministarstva unutrašnjih poslova, koje na ovaj način dobija adekvatan prostor i pretpostavke za bolji rad pripadnika MUP-a - rekla je Cvijanović nakon obilaska novootvorenog objekta.\n- S druge strane, administrativni centar će izaći u susret potrebama naših stanovnika, kojih je ovdje zaista mnogo i koji sada mogu da rješavaju sve svoje probleme na jednom mjestu, u modernom objektu - poručila je Cvijanović.\n- Pozdravljam napore lokalne administracije, predvođene gradonačelnikom, jer su kroz saradnju sa našim građanima, definisali šta su najvažnije potrebe, a onda napravili aranžman sa Vladom Republike Srpske i realizovali projekte - navela je Cvijanović.\n- Nastavićemo da razvijamo Banjaluku i zato su nam potrebne odgovorne institucije i vlasti i jako dobra saradnja republičkih i lokalnih vlasti - poručila je predsjednica Srpske.


Kadeti se nadmetali na državnom prvenstvu - SportJunior\nKadeti se nadmetali na državnom prvenstvu\n13. marta 2018. Anđela Stošić\tstoni tenis\nU Novom Sadu je proteklih dana održano kadetsko državno prvenstvo u stonom tenisu. Šampioni za ovu godinu su Jovan Jockov, teniser Novog Sada i Lenka Nikolić, predstavnica Smedereva.\nJockov je u finalu bio bolji od takmičara niškog Železničara, Đorđa Petrovića, dok su bronzana odličja osvojili Aleksa Mitić iz niškog Radničkog i Zvezdan Grujić, predstavnik Lava iz Šapca. Inače, Jovan Jockov će biti prvoplasirani i na novoj rang listi kadeta. U ženskom finalu, Lenka je savladala Reku Bezeg, stonoteniserku Vojvodine iz Bačkog Gradišta. Treće mesto je pripalo takođe takmičarkama Vojvodine iz Bačkog Gradišta, Radmili Tominjak i Dori Veđelek.\nU muškom dublu, slavili su Đorđe Petrović i Aleksa Mitić. Oni su u finalu porazili Jovana Jockova i Zvezdana Grujića, dok su bronzana odličja osvojili Mladen Puhač (Temerin)/Strahinja Fabri (Čelarevo) i Bogdan Ilić (SFS Borac)/Saša Janković (Hajduk Veljko, Negotin). U konkurenciji kadetkinja, najbolje su bile Reka Bezeg i Radmila Tominjak, a u finalu su savladale Lenku i Sofiju Nikolić. Na podijumu su bile i Marina Pinku/Tamara Turkonje (Rapid) i Katarina Gvozdenović/Lila Kovač Katona (Domboš).\nPoslednje takmičenje u sezoni, mlade stonotenisere očekuje početkom maja, kada će se nadmetati najboljih 12 takmičara.\n← Novi Sad domaćin Lige Vojvodine i finala mlađih kategorija\nMini pripreme omladinske selekcije pred završni krug kvalifikacija za EP, Miloš Velebit pozvao 22 igrača →\nStonoteniseri uspešni u Tunisu, slede kvalifikacije za OI mladih\nSrebro i bronza za mlade stonoteniserke\n11. februara 2017. Anđela Stošić


Ruska vojna vozila, uključujući i pokretne lansere interkontinentalne balističke rakete Jars, tokom parade na Crvenom trgu, povodom 76. godišnjice pobede nad nacističkom Nemačkom u Drugom svetskom ratu, u Moskvi, 9. maja 2021.\nRusija u nedelju, 9. maja, pokazuje svoju vojnu moć na paradama širom zemlje povodom 76. godišnjice sovjetske pobede nad nacističkom Nemačkom u Drugom svetskom ratu.\nPredsednik Rusije Vladimir Putin nadgledao je glavnu paradu povodom Dana pobede na Crvenom trgu u Moskvi, na kojoj je učestvovalo više od 12.000 vojnika i prikazano skoro 200 komada vojne opreme, uz prelete aviona i helikoptera.\nPutin je tokom obraćanja sa tribine na Crvenom trgu rekao da će Rusija braniti svoje "nacionalne interese" i osudio povratak "rusofobije".\nLegendarni sovjetski tenkovi T-34 učestvuju u paradi na Crvenom trgu, povodom 76. godišnjice pobede nad nacističkom Nemačkom u Drugom svetskom ratu, u Moskvi, 9. maja 2021.\n"Čvrsto ćemo braniti naše nacionalne interese kako bismo osigurali sigurnost naših ljudi", rekao je Putin.\nOd dolaska na vlast pre dve decenije, Putin je ili kao predsednik ili kao premijer nastojao da obnovi simbole sovjetske i ruske prošlosti kako bi podstakao patriotizam.\nOvogodišnja parada dolazi u trenutku kada se vladajuća stranka Jedinstvena Rusija suočava sa parlamentarnim izborima u septembru, a ankete pokazuju pad podrške ovoj stranci na 27 odsto, prenosi Radio Slobodna Evropa na engleskom jeziku (RFE/RL).\nOdnosi Rusije sa Zapadom takođe su zategnuti kako zbog hapšenja lidera ruske opozicije Alekseja Navalnog, tako i zbog sukoba u Ukrajini.\nPoslednjih nedelja Sjedinjene Države i Rusija međusobno su proterale diplomate u nizu odmazdi, dok su Moskva i države članice Evropske unije vode slične diplomatske sporove.\nVojne parade usledile su nakon što je Rusija nedavno rasporedila više od 100.000 vojnika blizu granice sa Ukrajinom i na anektiranom poluostrvu Krim.\nGrupisanje ruskih trupa izazvalo je uzbunu u zapadnim prestonicama usled zaoštravanja borbi između ukrajinskih vladinih snaga i separatista koje podržava Rusija na istoku zemlje.\nRusija je od tada povukla većinu trupa, ali je ostavila nešto vojne opreme i nastavila da izvodi pomorske vežbe u Crnom moru.


Prikazivanje članaka po tagu Srbi\n20 godina od stradanja Srba u zapadnoj Krajini\nMrkonjić Grad, 9. oktobra\nPredstavljen "Bilten" sa imenima poginulih i nestalih Srba\nBanstol, 2. avgusta.\nPredsjednik Dokumentaciono-informacionog centra "Veritas" Savo Štrbac\nSlužen parastos za Srbe stradale u Srebrenici\nSluženjem parastosa kod spomen-kosturnica stradalima u dva protekla rata na Zalazju kod Srebrenice, prisluživanjem svijeća za pokoj duša 69 poginulih na današnji dan 1992. godine i polaganjem cvijeća na spomen-obilježje, danas su obilježene 23 godine od velikog srpskog stradanja u srebreničkoj opštini na Petrovdan.\n23 godine od masakra nad Srbima u Ledićima\nSluženjem parastosa, paljenjem svijeća i polaganjem cvijeća na spomen-obilježje u selu Ledići, kod Trnova u Federaciji BiH, danas su obilježene 23 godine od svirepog ubistva srpskih civila iz ovog sela, zločina za koje još niko nije odgovarao. Pripadnici muslimanskih snaga su u junu 1992. godine mučki ubili 24 srpska civila u selu Ledići - najstarija žrtva Ikonija Vasić imala je 92 godine, a najmlađa Milan Tešanović - 18 mjeseci.\nIzvještaj za ratni zločin nad Srbima u Jablanici\nTrebinjska policija dokumentovala je i Tužilaštvu BiH podnijeli izvještaj protiv tri lica zbog postojanja osnovane sumnje da su počinili ratni zločin nad Srbima tokom 1992. godine na području opštine Jablanica.


Vignjević: "Čukarički kao prekretnica" - Sportske.net\nVignjević: "Čukarički kao prekretnica"\nStrateg novosadskog superligaša najavio je da bi duel osmine finala Kupa Srbije mogao da bude okidač za početak dobrih igara i rezultata za ekipu Vojvodine.\nZagorčić: "Spremni smo da ostvarimo cilj"Milojević: "Neće nas zavarati pozicija Radničkog"JSL - Derbi, pa sve ostalo...JSL - Derbi, pa sve ostalo...FSS - ''Čuka'' može u Evropu, a Zvezda i Partizan...?\nFudbaleri Vojvodine nikako ne uspevaju da pronađu pravu formu i uđu u pobednički kolosek.\nVošu sutra očekuje gostovanje na Banovom Brdu u okviru osmine finala Kupa kod zahuktalog Čukaričkog koji se nalazi na trećoj poziciji u Prvoj ligi Srbije i ozbiljno konkuriše za povratak u elitno društvo.\n"Očekuje nas teška utakmica. Čukarički je jedna od vodećih ekipa u Prvoj ligi Srbije. Kup je takmičenje takvog karaktera gde manje ekipe, mada Čukarički nije mala ekipa, priželjkuju iznenađenja protiv faovrita. Radi se o vrlo disciplinovanoj i dobro vođenoj ekipi sa nekoliko iskusnih igrača na šta ćemo posbeno morati da obratimo pažnju" rekao je Vignjević komentarišući protivničku ekipu.\nOd dolaska Nebojše Vignjevića na poziciju trenera klub je ostvario samo jednu pobedu i to baš u Kupu protiv Donjeg Srema. Strateg "Lala" smatra da bi meč na Brdu mogao da bude prekretnica i početak uspešne serije Novosađana.\n"Najveći problem smo mi sami, ne zbog kvaliteta, ne zbog atmosfere, mislim da su prisutni i kvalitet i dobra atmosfera i to vidim na treningu, i kroz rad, i kroz druženje. Ono što nam je problem to je pritisak i moranje. Ovi momci imaju veliku želju i trenutno im nije svejedno i svi priželjkuju da se u svakoj sledećoj utakmici napravi pomak. Malo nam fali da napravimo taj pomak i siguran sam da će to biti na sutrašnjoj utakmici" konstatovao je Vignjević.\nDuel osmine finala Kupa Srbije između Čukaričkog i Vojvodine igra se u sredu 24. oktobra sa početkom od 14 časova.


Dualno obrazovanje po švajcarskom modelu - Sputnjik Srbija\n17:21 24 Novembar 2020\nDualno obrazovanje po švajcarskom modelu\n16:31 03.03.2015 (osveženo 16:19 05.10.2015) Preuzmite kraći link\nPred Srbijom je ozbiljna reforma obrazovanja koja će doneti promene već sledeće godine, izjavio premijer Aleksandar Vučić. Vučić je rekao da neće biti povećanja PDV-a, da se traži rešenje za petrohemijski kompleks i da je jedino rešenje za sportske klubove privatizacija.\nPredsednik Vlade Srbije Aleksandar Vučić izjavio je danas da će nakon fiskalne konsolidacije „najozbiljnija“ reforma biti reforma obrazovanja.\nUčincima u obrazovanju, ali i u ostalim sektorima, Vlada će se baviti krajem aprila, rekao je Vučić na konferenciji za novinare posle formalnog otvaranja Kopaonik biznis foruma.\n„(Ministar obrazovanja Srđan) Verbić to odlično zna i verujem da će imati snage da to teško pitanje pokrene, to je najozbiljnija reforma koja nam predstoji posle mera fiskalne konsolidacije“, istakao je Vučić.\nPremijer očekuje „velike promene“ u sferi obrazovanja za 2016/2017. godinu, što će Srbiju približiti razvijenim zemljama sveta.\nVučić je na Biznis forumu rekao i da će u Srbiji uskoro početi da se primenjuje dualno obrazovanje, po uzoru na Nemačku i Švajcarsku.\nNajveći problem biće sa petrohemijskim kompleksom\nVučić je ocenio da će najveći problem prilikom prve revizije aranžmana s Međunarodnim monetranim fondom u maju, biti petrohemijski kompleks.\nOn je rekao da se traže rešenja i da se očekuje da će za petrohemijski kompleks, odnosno kompanije „MSK“, „Petrohemija“ i „Azotara“ biti zainteresovani investitori iz Rusije i Mađarske.\nVučić je precizirao da će za „Petrohemiju“ biti potrebno ulaganje od 120 do 150 miliona evra. Što se tiče „Azotare“, Vučić je dodao, da će profitabilnu kompaniju imati onaj ko bude mogao da obezbedi jeftiniji gas, po ceni od 330 dolara po kubnom metru, a sada se plaća 400 dolara.\nVučić je izjavio da neće biti povećanja poreza na dodatu vrednost (PDV) zbog dobrih rezultata i budžetskog suficita od oko dve milijarde dinara u prva dva meseca, iako je povećanje PDV-a kao mogućnost postoji u sporazumu sa MMF-om.\n„Da su nam rezultati lošiji, onda bi naša obaveza bila u skladu sa sporazumom sa MMF-om, da razmišljamo o povećanju PDV-a. Ovako, ne pada nam na pamet ne da razmišljamo, ni da to uzimamo u obzir“, kazao je Vučić.\nSrpski premijer je istakao da Srbija ima jednu od najnižih stopa PDV-a u okruženju.\n„Time ćemo se baviti kad završimo pitanje oko Železare. Da vidimo kako stoje bilansi Elektroprivrede Srbije (EPS) i šta je to što je EPS-u potrebno“, rekao je on dodajući da je uvođenje akciza predviđeno sporazumom sa MMF-om.\nVučić je dodao da Srbija ima „ubedljivo najjeftiniju struju u Evropi“, odnosno 30 odsto jeftiniju struju, nego zemlje koje imaju najjeftiniju struju u regionu.\nVučić je naveo da će sledeće nedelje obići železaru „Smederevu“, kako bi razgovarao sa radnicima te fabrike.\nJedino rešenje za klubove je privatizacija\nVučić je rekao da je privatizacija jedino rešenje za sportske klubove Crvena zvezda i Partizan.\nPremijer je na konferenciji za novinare, međutim, dodao da smatra da Srbija sada nema snage za to i da su se svi članovi Srpske napredne stranke povukli iz sportskih klubova Crvena zvezda i Partizan.\nobrazovanje, Biznis forum, Aleksandar Vučić, Švajcarska, Srbija


14.08.2019 / 23:36 Regija - Ruski ambasador u Srbiji\nAleksandar Bocan-Harčenko / Vijesti.ba\nRuski ambasador u Srbiji Aleksandar Bocan-Harčenko izjavio je da je Kosovo pitanje oko kojeg je potrebna dodatna aktivnost međunarodne zajednice i da je Rusija spremna da pruži pomoć u uspostavljanju ili obnovi dijaloga Beograda i Prištine.\nBocan-Harčenko je za "TV Prva" kazao da je Rusija spremna da pomogne dijalog ako Beograd zatraži njenu pomoć, prije svega u Savjetu bezbjednosti UN, kao i u odnosima sa EU i Vašingtonom.\n"Ako Beograd ili neki drugi faktori žele učešće Rusije, i na to smo spremni, ali želimo da budemo sigurni da će dijalog biti razvijan striktno u okviru međunarodnog prava, odnosno Rezolucije 1244 Savjeta bezbjednosti UN", kazao je Bocan-Harčenko.\nKomentarišući saopštenje Kvinte (SAD, Velike Britanije, Njemačke, Francuske i Italije) o Kosovu i dijalogu Beograda i Prištine, on je rekao da u njemu nije pronašao ništa novo i da je to odavno poznat stav zapadnih zemalja.\n"Smatram da postoji očigledno jednostrani prilaz, jer što se tiče dijaloga i razloga što ga sada nema, Beograd uopšte nije kriv", ističe ruski ambasador.\nUpitan da li bi Rusija kao kosovsko rješenje prihvatila razmjenu teritorija, odnosno razgraničenje, ruski ambasador u Srbiji kaže da Rusija ima generalni stav, a to je da je spremna da podrži sve što odgovara Beogradu i što je, prije svega, u okviru međunarodnog prava.\n"Ako se obje strane budu dogovorile oko neke opcije, onda ta opcija mora da bude prihvatljiva i podržana od Savjeta bezbjednosti", istakao je Bocan-Harčenko.\nOn je dodao i da su i dalje prisutna nastojanja da Kosovo uđe u međunarodne institucije, ali da Rusija smatra da je nemoguće da Kosovo postane članica međunarodnih institucija, prije svega UN, pa ni drugih.\nNa konstataciju da su svih pet zemalja članica Savjeta bezbjednosti skoro istovremeno promijenile svoje ambasadore u Srbiji, Borcan-Harčenko je rekao da je uvjeren da tu ne postoji zajednička odluka i razmišljanje.\nDodaje da, međutim, sa druge strane, možda ima neka opšta ili zajednička vizija da je Srbija ključna država za Zapadni Balkan, kao i da postoje dodatne tenzije kada je u pitanju Kosovo i Metohija.\n"Mi se slažemo da postoje pitanja bezbjednosti i smatram da tako razmišljaju i u drugim prijestonicama", kaže Borcan-Harčenko.\nUpitan kako bi Rusija gledala na to da Srbija kaže da hoće da postane članica NATO-a, Bocan-Harčenko kaže da Srbija po tom pitanju ima dosljedan stav o svojoj neutralnosti, koji je, prema mišljenju Rusije, dobro obrazložen.\n"Govorio sam nekoliko puta da mi smatramo da tu postoji i duga tradicija neutralnosti i mi ne možemo da razmišljamo šta bi bilo kada bi bilo, ali zato postoji zvaničan stav", kaže ruski ambasador.\nGovoreći o ruskom humanitarnom centru u Nišu, Bocan-Harčenko kaže da je on otvoren za medije, javnost, a da se u njemu nalaze ljudi, kao i oprema za vatrogasne i humanitarne aktivnosti i da ne postoji nijedan znak da to može biti vojna baza.\n"Rusija naziva humanitarnom akcijom ono što je humanitrarna akcija", ističe Bocan-Harčenko i dodaje da taj centar služi za pomoć u slučaju požara, poplava, smještaja migranata.\nŠto se tiče primopredaje oklopnih vozila u Nišu, Bocan-Harčenko kaže da je to bilo u okviru redovnih aktivnosti, a da je odluka za to donijeta ranije.\n"Po dolasku u Srbiju, dobio sam jasan pojam da predsjednik Vučić brine o vojsci i položaju vojnika i ova primopredaja je pomoć na osnovu našeg ugovora o vojno-tehničkoj saradnji", kazao je Bocan-Harčenko, dodajući da bi trebalo da bude isporučeno još 30 oklopnih vozila i tenkova, prenosi Tanjug.\nOdgovarajući na optužbe koje su se pojavile na Twitteru da je to stara oprema, Bocan-Harčenko kaže da je predsjednik Vučić najbolje objasnio da postoji očigledna razlika između starih modela i sadašnjih.\nUpitan kako vidi unutrašnu političku situaciju u Srbiji, Bocan-Harčenko kaže da je Srbija stabilna zemlja okrenuta, zahvaljujući predsjedniku Vučiću i Vladi, prema ekonomskom razvoju, koji se ostvaruje u ravnoteži razvoja odnosa prema Rusiji i EU, što predstavlja pozitivan izuzetak u današnjem svijetu i Evropi.\nDodaje i da je Srbija demokratska zemlja, a da u svakoj takvoj zemlji postoji opozicija i komentarišući proteste dijela opozicije, ističe da smatra da ulica nije najbolji teren da se vodi politika.\nSmatra i da je u tom slučaju vlast suzdržana i da djeluje u okviru zakona.\nKosovo je država!\nGrabar Kitarović: Napad na Dubrovnik osvijestio svjetsku javnost o agresiji na Hrvatsku\nKolinda otkazala predizborne aktivnosti, hitno hospitalizirana\nPolitičari koji ne priznaju presude sudova ne mogu predstavljati državu\nKolinda odala počast osuđenom ratnom zločincu Praljku\nIzvješće o stanju zdravlja u EU


Savo Milošević o strategiji FSS za 2017, Nacionalni stadion nije pusta želja! - Sportske.net\nSavo Milošević o strategiji FSS za 2017, Nacionalni stadion nije pusta želja!\nPotpredsednik Fudbalskog saveza Srbije (FSS) Savo Milošević rekao je danas da ta organizacija ima velike planove za 2017. godinu i istakao da je najbitnije da se reprezentacija plasira na Svetsko prvenstvo u Rusiji.\nTadić i Piksi najavili još bolju 2017, uz plasman Srbije na Mondijal!Tačno u podne - Piksi i Tadić u društvu odabranih!Selektor potvrdio - Novo ime u reprezentaciji!I Tumba sprema ''transfer bombu''! U Srbiji našao još jedno pojačanje za crnogorske ''Sokolove''!?Nova (pre)poruka Muslinu - Nine 'pakovao' golove u 'pokeru' Sidneja!\nMilošević je na Novogodišnjem koktelu FSS-a govorio umesto odsutnog predsednika Slaviše Kokeze.\n"Planovi i ambicije su veliki i mogu da znače prekretnicu za fudbal u Srbiji. Najbitniji je rezultat A reprezentacije i plasman u Rusiju bi mnogo značio srpskom fudbalu.\nSvi u FSS ćemo učiniti sve da naša ekipa ima optimalne uslove da ode na Svetsko prvenstvo što bi mnogo značilo za srpski fudbal u celini", rekao je Milošević na svečanosti FSS-a u hotelu Kraun plaza.\nFudbalska reprezentacija Srbije predvodjena novim selektorom Slavoljubom Muslinom posle četiri kola neporažena je u kvalifikacionoj Grupi D i druga je na tabeli sa osam bodova, dva manje od prvoplasirane Irske i dva više od Velsa na trećem mestu. Na Mundijal u Rusiji 2018. godine direktno će se plasirati pobednici grupa, a osam najbolje drugoplasiranih igraće u baražu.\nMilošević je naveo da, pored A reprezentacije, mnogo pažnje pridaje mladjim selekcijama i istakao važnost Evropskog prvenstva za igrače do 21 godine, koje će se na leto održati u Poljskoj.\n"Imamo i Evropsko prvenstvo za igrače do 21 godine, to su momci koji znaju kako se osvajaju trofeji. Sam plasman je dobar rezultat, ali očekujemo puno. Mlađe selekcije su nas navikle na dobre rezultate i nadam se da ćemo na leto uživati", rekao je Milošević.\nPrema njegovim rečima, regularnost je takodje veoma važna i na to će se obratiti posebna pažnja.\n"Ima mnogo stvari i projekata koji su veoma bitni za srpski fudbal. Jedna od glavnih stavki je regularnost i kvalitet takmičenja. To su stvari na koje ćemo obratiti posebnu pažnju jer je to problem kada je u pitanju napredak srpskog fudbala", kazao je Milošević.\nPonovo je govoreno o Nacionalnom stadionu, a Milošević je naveo da to više nije "pusta želja".\n"Mislim da to više nije pusta želja. Preduzeto je mnogo koraka. Nadam se da ćemo sledeće godine napraviti konačno približavanje da ta priča postane realna. Ona nije bitna samo za FSS već za celu fudbalsku Srbiju", kazao je on.\nMilošević je dodao da se u prethodnom periodu mnogo toga uradilo po pitanju infrastrukture i najavio izgradnju administrativnog centra, kako bi se FSS predstavio kao ozbiljan Savez u svetu fudbala.


Flajeri – Rotoprint\nJedna od najsvestranijih i najpristupačnijih vrsta marketinških materijala jesu flajeri. Flajeri su otisci reklama na celoj stranici koji se poklanjaju ljudima kako bi primetili Vaš brend. Flajer je ekonomičan ali i veoma efikasan reklamni proizvod pomoću kog možete predstaviti svoju kompaniju potencijalnim klijentima, naterati ih da Vas primete i poslati im jasnu poruku o Vašem brendu.\nSam proces štampe flajera traje okvirno 2-3 radnih dana i naš tim u štampariji Rotoprint Plus trudi se da svaki flajer bude u što kraćem roku, te ćemo se potruditi da Vam izađemo u susret i ukoliko imate manje vremena. Svakako treba imati u vidu da se flajeri najčešće štampaju u količinama većim od 1.000 komada i da je uvek najbolje na vreme početi sa izradom istih.\nŠtamparija Rotoprint Plus iz Ćuprije uspešno posluje još od 2005. godine i teži da svojom profesionalnošću, iskustvom i znanjem ispuni sve Vaše zahteve. Uz pomoć vrhunskih stručnjaka, savremenih mašina, na kvalitetnom materijalu dobijamo proizvod koji će na pravi način reprezentovati Vas i Vašu firmu.\nPreviousPrevious project:Časopisi i novine\nDigitalna štampa, Offset štampa\nSremska 24 • Ćuprija


Serbia - Super Liga Relegation Group, Početak u 19:00\nRadi se o susretu Super Lige Srbija - Ispadanje. FK Radnik Surdulica je ekipa koja je prebrinula sve brige oko opstanka u ligi, dok je Novi Pazar praktično ispao iz elitnog takmičenja. Prema tome, ovde očekujem sigurnu pobedu domaćina.\nPoslednji susret ove dve ekipe je završen pobedom Novog Pazara sa 1:0. Novi Pazar je bio domaćin.\nFK Radnik Surdulica se nalazi na trećem mestu Lige za ispadanje sa 22 boda iz 33 kola. Pobedili su u poslednja 3 kola Super Lige. Dve pobede su odneli kao gost i to protiv Čukaričkog 1:2 i Rad Beograd 0:2. Kao domaćin, savladali su Spartaka iz Subotice sa 3:0.\nSa druge strane, Novi Pazar je prikovan za dno tabele, tj na osmom je mestu sa 13 boda iz 33 meča. Poslednju utakmicu su izgubili kao gost od FK Spartak Subotica sa 2:1. Nisu igrali nerešeno u poslednja tri kola, pa je saldo jedna pobeda i dva poraza. Poraze su doživeli kao gosti i to od Bačke iz Bačke Palanke i to rezultatom 4:0 i izgubili su navedenu utakmicu sa Spartakom. Kao domaćin su pobedili Rad Beograd rezultatom 3:0.\nKada se sve ovo sumira, vidimo da ovde nema dileme ko će biti konačni pobednik.\nNAPOMENA: Predlog klađenja znači: FK Radnik Surdulica će voditi na poluvremenu ili će biti pobednik meča.


Malpas: S. banka priprema paket podrske od 1,5 mlrd $ za UKR\nTanjug 12. aprila 2022. 16:41\nVARŠAVA – Svetska banka priprema paket pomoći od 1,5 milijardi dolara za ratom razorenu Ukrajinu, koji će biti podržan isplatom jedne milijarde dolara iz fonda razvojne agencije za najsiromašnije zemlje, izjavio je danas Dejvid Malpas, predsednik Svetske banke.\nU govoru u Varšavi, Malpas je precizirao da je ovaj paket finansijske podrške omogućila jučerašnja odluka zemalja donatora i zemalja primalaca da odobre isplatu od milijardu dolara pomoći iz sredstava Međunarodne asocijacije za razvoj (IDA), kao i isplatu 100 miliona dolara iz IDA fonda susednoj Moldaviji, prenosi Rojters.\nMalpas je u napomenama, uoči prolećnog zasedanja Svetske banke i Međunarodnog monetarnog fonda sledeće nedelje, naglasio da ova bančina podrška treba da pomogne Ukrajini da obezbedi finansiranje ključnih javnih službi, uključujući isplatu zarada bolničkom osoblju, isplatu penzija i socijalnih programa.\n„Svetska banka je stvorena 1944. da bi pomogla Evropi u obnovi posle Drugog svetskog rata. Kao i tada, bićemo spremni da pomognemo Ukrajini u obnovi kada za to dođe vreme“, rekao je on.\nŠef Svetske banke nije naveo izvor iz kog će biti obezbeđeno preostalih 500 miliona dolara za Ukrajinu.\nOvaj paket tek treba da dobije potpuno odobrenje Upravnog odbora Svetske banke u narednim nedeljama, navodi Rojters i podseća da ta pomoć dolazi povrh oko 923 miliona dolara brzog finansiranja koje je Svetska banka odobrila za Ukrajinu prošlog meseca, pri čemu i taj iznos uključuje doprinose zemalja donatora.\nMalpas je naveo da je Svetska banka u neposrednoj komunikaciji sa ukrajinskim vlastima radi pružanja podrške i da radi na pomoći ukrajinskim izbeglicama i zemljama za prihvat izbeglica.\nDodao je da Svetska banka analizira globalne uticaje rata u Ukrajini, uključujući skok cena hrane i energije, i da „priprema hitan odgovor na krizu koji će obezbediti fokusiranu podršku zemljama u razvoju“.


Zračni udari na Halep uprkos primirju\nNaslovnica NAJNOVIJE Svijet Zračni udari na Halep uprkos primirju\nŠam, Rusija – Assadove snage izvode žestoke napade na položaje pobunjenika uprkos trosatnom primirju koje je predložila Rusija.\nSirijski režim izveo je žestoke zračne udare na nekoliko naselja u Halepu, uprkos primirju, pokušavajući povratiti teritorije koje su osvojili pobunjenici.\nNaoružana opozicija je saopćila da je uspjela odbiti napade.\nSigurni koridori i trosatno primirje koje je Rusija najavila nisu ispoštovani u južnom dijelu Halepa, potvrdio je dopisnik Al Jazeere Mohammed Issa.\nDodao je da su obnovljeni sukobi nakon što su snage sirijskog predsjednika Bashara al-Assada uz zračnu pomoć izvršile napad na većinu položaja opozicije u južnom dijelu grada.\nRusko ministarstvo vanjskih poslova ranije je saopćilo da će danas početi obustava vojnih aktivnosti u Halepu, u trajanju od tri sata dnevno, kako bi se omogućilo da humanitarna pomoć stigne u taj grad.


EY dobitnik priznanja Najbolji poslodavac godine | odgovornoposlovanje.rs\n“Dobiti nagradu za najboljeg poslodavca izuzetna je čast za našu kompaniju, naročito u trenutku kada kompanija EY ulazi u 20. godinu poslovanja na tržištu Republike Srbije. Ovim priznanjem kompanija EY prepoznata je kao primer dobre prakse kada je u pitanju pristup zaposlenima i društvenoj zajednici i van naše kompanije. Nagrada poslodavac godine predstavlja još jednu potvrdu da je EY odlično mesto za rad i dodatni motiv za dalji razvoj kompanije”, izjavio je ovim povodom Ivan Rakić, rukovodeći partner kompanije EY u Srbiji, Crnoj Gori i Bosni i Hercegovini.\nU ljubilarnoj 10. godini postojanja, Srpska asocijacija menadžera (SAM), peti put organizovala je Gala veče povodom dodele „SAM Godišnjih nagrada”. Ove nagrade dodeljuju se sa ciljem afirmisanja onih kompanija, menadžera, obrazovnih institucija i novinara koji se zalažu za bolje uslove poslovanja, profesionalizaciju menadžerske struke, promociju etičkog i društveno odgovornog poslovanja kao i razvoj liderstva među mladima.